b'\n_START_ARTICLE_\n\xc5\xbdirafe\n_START_SECTION_\nOsobine\n_START_PARAGRAPH_\nIako na prvi pogled ove dvije vrste ne izgledaju jako sli\xc4\x8dno, obje imaju niz zajedni\xc4\x8dkih osobina: duga\xc4\x8dak jezik tamne boje, o\xc4\x8dnjake s urezima i rogove prevu\xc4\x8dene ko\xc5\xbeom. Jezik im je vrlo pokretljiv, mo\xc5\xbee obuhvatiti gran\xc4\x8dicu punu trnja i bez ozljede skinuti li\xc5\xa1\xc4\x87e s nje. Na svijet dolaze s rogovima koji se sastoje od kosti \xc5\xa1to vremenom sraste s lubanjom. Iako im rogovi rastu \xc4\x8ditav \xc5\xbeivot veli\xc4\x8dina im je zanemariva.\n_START_SECTION_\nNa\xc4\x8din \xc5\xbeivota\n_START_PARAGRAPH_\nObe vrste se hrane li\xc5\xa1\xc4\x87em i kako bi ga mogle lak\xc5\xa1e dose\xc4\x87i, imaju duge vratove. Kod okapija, koji \xc5\xbeivi u \xc5\xa1umama, to nije tako izra\xc5\xbeeno kao kod \xc5\xbeirafe koja obitava na otvorenim travnatim prostorima gdje rastu samo pojedina stablja ili skupine. Okapi je manje specijaliziran za prehranu li\xc5\xa1\xc4\x87em od \xc5\xbeirafe.\n_START_SECTION_\nRazvojna povijest\n_START_PARAGRAPH_\nGiraffidae su nekada imale zna\xc4\x8dajno ve\xc4\x87i broj vrsta nego danas. Pojavile su se u miocenu. Najranije vrste su oblikom tijela potsje\xc4\x87ale na jelene i jo\xc5\xa1 nisu imali navedene specifi\xc4\x8dnosti. Sve do pleistocena giraffidae su nastanjivale i Europu i Aziju.'